OzLabs/hebrew-wiki-articles huggingface dataset:
מנוף מים (קטרי קיטור)

מנוף מים למילוי קטרי קיטור של [[תחנת הרכבת יפו. בעבר, היה ניתן לראות אותו במתחם מוזיאון בתי האוסף]]
מנוף מים למילוי קטרי קיטור של [[תחנת הרכבת בתיר.]]
עובדי רכבת ישראל לומדים להשתמש בברז מים למילוי קטרי קיטור, 1948.
מנוף מים לקטרי קיטור היה מתקן ששימש למילוי כמות גדולה של מים לדוד של קטר קיטור. קטרי קיטור צרכו כמויות גדולות של מים, לכן ברזי מים היו חלק חיוני בכל תחנת רכבת. מנופי מים היו ממוקמים בדרך כלל בקצה הרציף, כך שניתן היה למלא מים במהלך עצירה או המתנה בתחנה.

== סקירה כללית ==
בדרך כלל, מנופי מים מורכבים מצינור פלדה זקוף בגודל של כ- בקוטר עם צינור אופקי מסתובב המחובר לקצהו העליון כדי ליצור זרוע מסתובבת. הזרוע המסתובבת מתוכננת בדרך כלל להיות במצב המקביל למסילות כאשר אינו בשימוש. מנופי מים תוכננו לספק עד של מים לדקה.

== אספקת מים ==
באזורים הררים, ניתן היה לסכור נחלים ונהרות ולהזרים מים על ידי כוח הכבידה אל מנוף המים. באזורים שטוחים מים היו נאגרים במיכל ליד המנוף ומוזרמים אליו. מיכלי מים יכולים להיות בנפח מ- עד ליותר מ-. במקרים מסוימים השתמשו בבאר על מנת לספק את המים למיכל.

לפעמים, כאשר מים היו קשים, היה צורך לטפל בהם. כיוון שמים קשים גרמו להצטברות אבנית בחלק הפנימי של דוד הקטר. האבנית המצטברת על משטחי העברת חום יוצרת שכבת בידוד בין המתכת של תא שריפה ומי הדוד. זה גרם למתכת להתחממות יתר או לחלודה מוגברת, בלאי מוגבר ולבסוף לכשל.

== מנופי מים בישראל ==
מנופי מים היו בשימוש רחב בארץ ישראל בתקופת קטרי קיטור. עם השלמת המעבר של רכבת ישראל לקטרי דיזל בשנת 1959 הופסק השימוש במנופי מים, והם, כמעט כולם, פורקו. היום בישראל נשארו מנופי מים בודדים והם נשמרים במסגרת שימור מורשת הרכבת.

רשימת מנופי מים שהשתמרו בישראל: 
* מנוף מים של תחנת הרכבת יפו
* מנוף מים של תחנת הרכבת בתיר
* מנוף מים של תחנת הרכבת לוד (בסוף הרציף 1/2)
* שני מנופי מים של תחנת הרכבת חיפה מזרח (האחד בפינה הצפונית של מתחם מוזיאון הרכבת והשני מאחרי בניין אולם ב' בצד הדרום-מערבי של המתחם)

==קישורים חיצוניים==

קטגוריה:תפעול רכבות
קטגוריה:ציוד רכבות
אגודת פטפי

המשורר ההונגרי שנדור פטפי, לשעבר רב-סרן של הצבא ההונגרי
אגודת פטפי (בהונגרית: Petőfi Társaság; התקיימה מ--1876 עד 1944) הייתה אגודה ספרותית ש נוסדה במטרה להפיץ את הערצת והאדרת שמו של המשורר הלאומי ההונגרי שנדור פטפי ולמען טיפוח השירה והסיפורת ההונגרית ברוח לאומית.

== היסטוריה ==
שאנדור באלאז', קארוי אייסאקי, יוז'ף קומוצ'י, גוסטב לאוקה, טמאש סאנה ואדה סיגליגטי עבדו רבות סביב הקמתה של האגודה. היא קיימה את הפגישה הפומבית הראשונה שלה ב-1876. זו נערכה ב-1 בינואר באולם הטקסים של האקדמיה ההונגרית למדעים. עם קריאות שיריו של שנדור פטפי שנבחרו בקפידה, אגודת פטפי זכתה במהרה לקהל גדול ולפופולריות, אף כי בתחילה ממש לא היה לה אולם משלה שבו יכלו לקיים את מפגשי הקריאה החודשיים ונאלצה להשתמש בחדרי עמותות אחרות. האקדמיה, באדיבותו של הרוזן מנייהרט לונאי, פתחה לה את חדר הישיבות שלה מדי חודש, רק שנים מאוחר יותר. שם ערכו חברי האגודה דאז את מפגשי הקריאה הפומבית שלהם ביום ראשון השני של כל חודש.

== פעילות האגודה ==
חברי ואורחי האגודה הרגילים קראו במפגשים אלה יצירות ספרות יפה מקוריות והיסטוריה ספרותית, למעט קריאת יצירות מתורגמות. במהלך קיומה פרסמה האגודה מספר יצירות מקוריות ובמשך זמן מה היה לה גם עלון שאותו הפסיקו מאוחר יותר.
קוסורו (Koszoru), העלון החודשי של אגודת פטפי
מכרזי האגודה לכתיבת יצירות פיוטיות (שירה) וניתוחי ספרות יפה העשירו את הספרות ההונגרית ביצירות ובהסברים. כבר בראשית דרכה דאגה מאוד האגודה לאסוף את כתבי היד של פטפי ונתונים על חייו; היא אספה גם את המהדורות המקוריות של המשורר הגדול ותרגומים של יצירותיו לשפות שונות, וכן דיוקנאות שלו. ספריית הספרים וכתבי היד של האגודה שימשו לעיתים קרובות אסתטיקאים הונגרים שעסקו בפטפי והם פנו לאגודה לקבלת עצות ולהכוונה גם מחו"ל, במיוחד מאיטליה ומשוודיה, שם היו לאגודה גם חברים חיצוניים, מהמתרגים והסוקרים של פטפי באותן מדינות. מספר החברים הקבועים נקבע עד למספר 60 והאגודה יכלה לבחור חבר כבוד וחבר חיצוני כרצונה. הנשיא הראשון של האגודה היה הסופר מור יוקאי בין חברי הכבוד היה לאיוש קושוט, שהעריך מאוד את מטרות האגודה במכתב ארוך אל טמאש סאנה לאחר בחירתו. אגודת פטפי הקימה את מוזיאון פטפי והוציאה לאור את סדרת "ספריית פטפי".

== נשיאי האגודה ==
{|
! נשיא
! תקופת כהונה
|-
| מור יוקאי
| 1876–1903
|-
| פרנץ הרצג
| 1904–1919
|-
| יולה פקאר
| 1920–1936
|-
| אלמר צ'אסאר
| 1937–1939
|-
| דיולה קורניס
| 1940–1944
|}

== חברי אגודת פטפי היהודים ==
מתוך 132 חברי האגודה (בכל התקופות יחד) 19 היו יהודים (כ-14%)

== חברים נוספים חשובים (מבחר) ==
* מיהאי בביץ'
* גזה גארדוני
*קלמן מיקסאט
*פרנץ מורה

== לקריאה נוספת ==
* יוז'ף בוקור (עורך). [http://mek.oszk.hu/00000/00060/html/081/pc008160.html#2 אגודת פטפי], בלקסיקון הגדול של פלאס. Arcanum: FolioNET (1893–1897, 1998) ISBN 963 85923 2 X)
* Új magyar lexikon V. (Mf–R). Szerk. Berei Andor és 11 tagú szerk.bizottsága Budapest: Akadémiai. 1962. (לקסיקון הונגרי חדש)

== קישורים חיצוניים ==

קטגוריה:ספרות הונגרית
קטגוריה:הונגריה: תרבות
קטגוריה:הונגריה: היסטוריה
קטגוריה:חברי אגודת פטפי
ג'יימס בלור

ג'יימס בלור (באנגלית: James Bloor; נולד ב-27 בינואר 1992) הוא שחקן אנגלי, אשר מוכר מתפקידו בתור אייק בסרט "המנסרים מטקסס: ההתחלה" <small>(2017),</small> בשל תפקידו בתור הסוכן ווייט בסרט "משחק מחושב" <small>(2019)</small> ובזכות הופעתו בתור צ'ארלס דוקט בסדרה "בארקסקינס" <small>(2020)</small> בערוץ נשיונל ג'יאוגרפיק.

== קורות חיים ==
בלור סיים את לימודי התואר הראשון בחוג ללימודי היסטוריה באוניברסיטת קיימברידג' בשנת 2014.<ref name="March2015TW"></ref>

== קריירה ==
בשנת 2015, ערך בלור את הופעת הבכורה שלו בטלוויזיה בדרמת הפשע של רשת ITV; "DCI Banks", שם גילם את ספנסר פוסטר.<ref></ref> באותה שנה שיחק בתפקיד "ניק" בסרט הדרמה "הנסיכה הטוטאלית". 

בשנת 2017, שיחק באחד התפקידים הראשיים בסרט האימה "המנסרים מטקסס: ההתחלה" לצד סטיבן דורף. ג'וליאן מורי ואלכסנדר בסטילו ביימו את הסרט.<ref name="March2015TW" /> באותה שנה, כיכב בלור בסרט המתח "Go North" לצד ג'ייקוב לופלנד, סופי קנדי קלארק ופטריק שוורצנגר.<ref name="Aug2015THR"></ref> את הסרט ביים מתיו אוגנס.<ref name="Aug2015THR" />

== פילמוגרפיה ==

=== קולנוע ===
{| class="wikitable sortable"
! שנה
! סרט
! תפקיד
! הערות
|-
| 2016
| התכתבות
| ראגאצו
|
|-
| rowspan="4" | 2017
| המנסרים מטקסס: ההתחלה
| אייק
|
|-
| Go North
| ג'נטרי
|
|-
| דנקרק
| חייל
|
|-
|כוכבים חיים לנצח
|דן
|ללא קרדיט
|-
| rowspan="2" | 2018
| The Pagan King
| מקס פון בוקהובדן
|
|-
|בנימין
|אלכס
|
|-
| 2019
| משחק מחושב
| הסוכן ווייט
|
|-
| 2021
| גנבי כל העולם
| פטריק
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! הערות
|-
| 2015
| DCI Banks
| ספנסר פוסטר
| 2 פרקים
|-
|2016
|Suspects 
|מיטשל אשוורת'
|פרק: "The Enemy Within: Part 2"
|-
|2017
|Carnage: Swallowing the Past
|טבעוני באמצע הרחוב
|סרט טלוויזיה של BBC
|-
| 2020
| בארקסקינס
| צ'ארלס דוקט
| תפקיד ראשי; 8 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:בוגרי אוניברסיטת קיימברידג'
קטגוריה:אנגלים שנולדו ב-1992
יאן ברייטנבך

יאן דירק ברייטנבך (באפריקאנס: Jan Dirk Breytenbach; 14 ביולי 1932 – 16 ביוני 2024) היה איש צבא דרום אפריקני. בריטנבך היה המייסד והמפקד הראשון של גדוד הסיור הראשון, מייסד גדוד 32, הידוע גם בשם "גדוד באפלו", וכן של חטיבת צנחנים 44. בקריירה הארוכה שלו שירת במבצע מוסקטר, במלחמת ביאפרה, במלחמת הגבול של דרום אפריקה ובמלחמת האזרחים באנגולה, והגיע לדרגת קולונל לפני פרישתו.

== קריירה צבאית ==
הוא החל את הקריירה הצבאית שלו בחיל השריון בכוחות ההגנה של דרום אפריקה ב-1950. הוא עזב ב-1955 והצטרף לזרוע האווירית של הצי המלכותי הבריטי כנווט. הוא השתתף בנחיתות סואץ ב-1956. ב-1961 הצטרף מחדש לצבא דרום אפריקה והפך לצנחן. לאחר ששירת בגדוד הצנחנים הראשון, גנרל פריץ לוטס הטיל עליו לארגן את יחידת קומנדו הראשונה בצבא דרום אפריקה ב-1971.

ב-1975 הוביל ברייטנבך את הכוחות המיוחדים של צבא דרום אפריקה מבצע סוואנה, ההתערבות החשאית של דרום אפריקה במלחמת האזרחים באנגולה. השרידים של קבוצה זו הפכו לגדוד 32 הידוע כ"גדוד התאו".

הוא למד במכללה הצבאית למטה ב-1977 והועלה לדרגת קולונל. בשנת 1978, הוביל את המתקפה האווירית של צבא דרום אפריקה על קאסינגה, ולאורך שנים המשיך להתמודד עם גרסאות מנוגדות של האירוע בעיתונות.

הוא הפך לקצין מטה בכיר למבצעים בפיקוד צפון טרנסוואל ופיקד על חטיבת הצנחנים 44 מ-24 בספטמבר 1980 עד 31 בדצמבר 1982. הוא הקים את בית הספר לגרילה של צבא דרום אפריקה, עליו פיקד עד פרישתו.

ברייטנבך פרש מהצבא ב-1987, ומאז כתב מספר ספרים. הוא אחיו של המשורר והסופר הדרום אפריקאי בריטן ברייטנבך ושל כתבת המלחמה/צלמת המלחמה קלוט ברייטנבך.

== עיטורים ==
* עיטור ון ריבק
* עיטור הצלב הדרומי
* מדליית הצלב הדרומי
* מדליית הצטיינות צבאית
* מדליית עבור המולדת
* מדליית אפריקה הדרומית
* מדליית שירות כללי
* מדליית שירות טוב, זהב (30 שנה)
* מדליית שירות טוב, כסף (20 שנה)
* מדליית שירות טוב, ארד (10 שנים)
* מדליית השירות הכללי של הצי (בריטניה)

== ספריו ==

==קישורים חיצוניים==

== הערות שוליים ==

קטגוריה:אפריקאנרים
קטגוריה:אנשי צבא דרום אפריקאים
קטגוריה:סופרים דרום אפריקאים
קטגוריה:דרום אפריקאים שנולדו ב-1932
קטגוריה:דרום אפריקאים שנפטרו ב-2024
ביל מילנר

ויליאם הנרי מילנר (באנגלית: William Henry Milner; נולד ב-4 במרץ 1995) הוא שחקן קולנוע וטלוויזיה אנגלי. התפרסם בתפקיד הבכורה שלו בסרט "הבן של רמבו" ומתפקידו כמגנטו בסרט "אקס-מן: ההתחלה". 

== ביוגרפיה ==
ויליאם הנרי מילנר נולד בפרוור טדינגטון ברובע ריצ'מונד שעל התמזה בלונדון וגדל והתחנך בפרוור המפטון, גם הוא בלונדון.<ref name="Hampton"></ref>

== קריירה ==
מילנר ערך את הופעת הבכורה שלו בסרטו של הבמאי גארת' ג'נינגס "הבן של רמבו" משנת 2007, ועל הופעתו הועמד מילנר לפרסי הקולנוע הבריטי העצמאי בקטגוריית השחקן המבטיח של השנה. באותה שנה, הוא הופיע בסרטי הטלוויזיה "Who Killed Mrs De Ropp?" ו-"My Boy Jack" לצד דניאל רדקליף.

בשנת 2008 כיכב מילנר לצד מייקל קיין בסרט "Is Anybody There?". בשנת 2009, הופיע בסרט הטלוויזיה המבוסס על ספרו של דייוויד אלמונד, "סקליג". מילנר גילם את בנו של איאן דיורי, מילנר שיחק גם בסרט הביוגרפי "סקס סמים ורוקנרול" משנת 2010.<ref name="serkis"></ref> 

בשנת 2011 הוא שיחק את התפקיד של מגנטו הצעיר בסרט גיבורי העל "אקס-מן: ההתחלה".<ref></ref> בשנת 2016 שיחק בתפקיד טום הארווי בסרט המדע הבדיוני של נטפליקס, "אייבוי".

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2007
| הבן של רמבו
| וויל פראודפוט 
|
|-
|2008
| Is Anybody There?
| אדוארד
|
|-
| 2010
| סקס סמים ורוקנרול
| בקסטר דורי
|
|-
| 2011
| אקס-מן: ההתחלה
| מגנטו
|
|-
| rowspan="2" | 2012
| I, Anna
| תיאו
|
|-
| שבורה
| ג'ד
|
|-
| 2013
| לוק
| שון לוק
| דיבוב
|-
| 2016
| מבצע אנתרופואיד 
| אטה מוראבץ
|
|-
| rowspan="3" | 2017
| אייבוי
| טום הארווי
|
|-
| דנקרק
| חייל
|
|-
| הדיירים
| אדוארד
|
|-
| 2018
| כופר נפשה
| ג'רמי
|
|-
| rowspan="2" | 2019
| ליל קיץ
| ראביט
|
|-
| מחכים לברברים
| חייל משמר #5
|
|-
| rowspan="2" | TBA
| Midas Man
| קלייב אפשטיין
|
|-
|Burial
|
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| rowspan="2" | 2007
| Who Killed Mrs De Ropp?
| ניקולס
| סרט טלוויזיה של BBC 4
|-
| My Boy Jack
| פיטר קרטר
| סרט טלוויזיה של ITV
|-
| 2009
| סקליג
| מייקל
| סרט טלוויזיה של Sky 1
|-
| 2012
| הסוד של קריקלי הול
| מוריס סטפורד
| 3 פרקים
|-
| rowspan="2" | 2014
| The 7.39
| אדם מת'יוס
| מיני-סדרה
|-
| החבר'ה מהלשכה
| מייקל ג'נינגס
| פרק: "MP"
|-
|2022
|דירת שותפים <small>(אנ')</small>
|סי
|5 פרקים
|-
|2024
|The Serpent Queen
|שארל התשיעי, מלך צרפת
|תפקיד בעונה השנייה
|}

== פרסים ומועמדויות ==
{| class="wikitable"
! שנה
! פרס
! עבודה
! תוצאה
|-
| rowspan="2" | 2007
| פרסי הקולנוע הבריטי העצמאי עבור שחקן המבטיח ביותר
| rowspan="2" | הבן של רמבו
| 
|-
| פרס האמן הצעיר להופעה הטובה ביותר בסרט עלילתי בינלאומי - מבצעים צעירים מובילים 
| 
|-
| 2008
| פרס הסרט של מעגל המבקרים של לונדון עבור המבצע הבריטי הצעיר של השנה
| Is Anybody There?
| 
|-
| 2010
| פרס הסרט של מעגל המבקרים של לונדון עבור המבצע הבריטי הצעיר של השנה
| סקס וסמים ורוקאנרול
| 
|}

==קישורים חיצוניים==

== הערות שוליים ==
 

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1995
סאם ריד

סאם ריד (באנגלית: Sam Reid, בתחילה תחת השם: Sebastian Reid; נולד ב-19 בפברואר 1987)<ref></ref><ref></ref> הוא שחקן אוסטרלי,<ref name="nationality"></ref> המוכר מהופעותיו בסרטים "אנונימי", "איש המסילה" ו"בל היפה".

== ביוגרפיה ==
ריד נולד באזור כפרי בניו סאות' ויילס, אוסטרליה לאב שהיה חוואי בקר. אחיו הגדול רופרט ריד <small>(אנ'),</small> גם הוא שחקן.<ref name="Brother"></ref> הוא למד בבית ספר קראנברוק, בית ספר פרטי לבנים בסידני. עם סיום הלימודים, ריד התגורר לזמן קצר בניו יורק לפני שעבר ללונדון כדי ללמוד משחק.<ref name="School and NYC"></ref> בשנת 2010, הוא סיים את לימודיו באקדמיה למוזיקה ואמנות דרמטית בלונדון.<ref name="Belle"></ref>

== קריירה ==
במהלך הסמסטר האחרון שלו באקדמיה למוזיקה ואומנות דרמטית בלונדון, ניתנה לריד הזדמנות לעבור אודישן לתפקיד לסרט משנת 2011, "אנונימי". אף על פי שלא קיבל תסריט לפני שנבחן לתפקיד, הוצע לו לגלם את הרוזן מאסקס למחרת.

בשנת 2012, לוהק ריד לדרמה התקופתית "Belle" לאחר שהשחקן סם קלאפלין עזב את הפרויקט.

בפברואר 2016, הוא הופיע בקליפ של המוזיקאי "Flume" לשירו " Never Be Like You" לצד סופי לואו.

בשנת 2019, הופיע בסדרת הטלוויזיה האינטרנטית "Bloom", סדרת הטלוויזיה "Lambs of God", ומיני סדרת הדרמה "The Hunting".

בשנת 2021, לוהק ריד לתפקיד לייסטאט דה ליונקורט בסדרת הטלוויזיה של AMC, "ראיון עם הערפד" המבוססת על ספר באותו שם.<ref></ref>

ריד גילם את מגיש החדשות דייל ג'נינגס בסדרת "The Newsreader", שהוקרנה באוגוסט 2021.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2011
|אנונימי
|רוזן אסקס <small>(אנ')</small>
|
|-
|2012
|Inhuman Resources
|ויליאם טאקר
|
|-
| rowspan="2" |2013
|איש המסילה
|פינלי הצעיר
|
|-
| בל
|ג'ון דוויניאר
|
|-
| rowspan="4" |2014
|'71
|ארמיטאג' 
|
|-
|סרינה
|ווהן
|
|-
|The Riot Club
|הוגו
|
|-
|נמרים
|פרנק
|
|-
| rowspan="2" |2016
|Despite the Falling Snow 
|אלכסנדר
|
|-
|גולם רצחני
|ג'ון קרי
|
|-
|2017
|2:22
|ג'ונאס אדמן
|
|-
| rowspan="2" |2019
|Standing Up for Sunny
|מיקי
|
|-
|מחכים לברברים
|הסגן
|
|-
|2021
|The Drover's Wife
|סמל קלינטוף
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2007
| מלאכים בלבן
| מרטי ארנט
| פרק: "The Hardest Word"
|-
| 2010
| The Taking of Prince Harry
| הנסיך הארי, דוכס סאסקס
| סרט טלוויזיה של ערוץ 4
|-
|2011
| ספוקס
| הארי הצעיר
| 3 פרקים
|-
| rowspan="3" | 2012
| אנדוור
| בריאן לומקס
| פרק: "Pilot"
|-
| וייטצ'אפל
| דיימון נלסון
| פרק: "#3.4"
|-
| הטפילד ומק'קוי
| טולברט מקוי
| מיני-סדרה
|-
| 2013
| מארפל
| נט פלטשר
| פרק: "Greenshaw's Folly"
|-
|2015
| מועדון נשות האסטרונאוטים
| ג'ון גלן
| תפקיד ראשי; 10 פרקים
|-
| 2017
| Prime Suspect 1973
| לן ברדפילד
| תפקיד ראשי; 6 פרקים
|-
| rowspan="3" | 2019
| בלום
| מקס הצעיר
|3 פרקים
|-
| Lambs of God
| איגנטיוס
|מיני-סדרה
|-
| The Hunting
| ריי
| מיני-סדרה
|-
| 2021 ואילך
| The Newsreader
| דייל ג'נינגס
| תפקיד ראשי (3 עונות); 18 פרקים
|-
| 2022 ואילך
| ראיון עם הערפד
| לסטאט דה ליונקורט <small>(אנ')</small>
|תפקיד ראשי; 7 פרקים
|}

==קישורים חיצוניים==

== הערות שוליים ==

קטגוריה:בוגרי האקדמיה למוזיקה ולאמנויות הדרמה של לונדון
קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1987
אליס מראז

אלישקה מראזובה (; נולדה ב-6 באוגוסט 1994), ידועה בשם הבמה שלה אליס מראז, היא זמרת צ'כית.

== ביוגרפיה ==
בשנת 2013 הוציאה מראז את אלבום הבכורה שלה, Shubidu. בשנת 2014 זכתה בתואר "תגלית השנה" בטקס פרסי הזמיר הצ'כי. באותה השנה השתתפה "The Voice צ'כוסלובקיה" והגיעה לשלב חצי הגמר. בשנת 2015 הגיעה למקום השני בתחרות הבינלאומית "Golden Lute International", ולמקום השלישי במצעד המוזיקה האנגלי-אמריקאי "BEAT 100", עם השיר "Letter to Mom", שנכתב בהשראת מכתב אמיתי ממחנה ריכוז בתקופת מלחמת העולם השנייה.

בשנים 2016–2019 הייתה מארז עסוקה בכתיבה ובהלחנת חומרים מקוריים. בתקופה זו נפגשה עם מוזיקאים רבים דוגמת אנדרו מארי, קנת' קרלין ודון מסקל.

בשנת 2020 היא השתתפה בקדם הצ'כי לאירוויזיון 2020, עם השיר "Wanna Be Like", והגיעה למקום השני.<ref></ref> ב-6 בדצמבר 2021 חשפה רשות השידור הצ'כית את רשימת המתמודדים לקדם הצ'כי לאירוויזיון 2022. מראז נמנית ביניהם, עם השיר "Imma Be".<ref></ref><ref></ref> בערב התחרות היא הגיעה למקום השני, והפסידה ללהקת We Are Domi עם השיר "Lights Off". ב-27 בדצמבר אותה השנה חשפה רשות השידור הממלכתית של סן מרינו כי מראז נמצאת ברשימת המוזיקאים שעברו את שלב הסינון המקדים של הקדם הלאומי "Una voca per San Marino", בו יבחר הנציג והשיר של סן מרינו לאירוויזיון 2022 גם כן. היא נפסלה מהשתתפות בקדם כיוון ששירה היה ארוך משלוש דקות.

== דיסקוגרפיה ==
* 2013: Shubidu
* 2020: History (מיני-אלבום)

== קישורים חיצוניים ==

== הערות שוליים ==

קטגוריה:זמרות צ'כיות
קטגוריה:משתתפי The Voice
קטגוריה:ילידות 1994
54 השנים הראשונות

54 השנים הראשונות – מדריך מקוצר לכיבוש צבאי הוא סרט ישראלי באורך מלא משנת 2021 של הבמאי אבי מוגרבי. הסרט מתאר את הכיבוש הישראלי בגדה המערבית וברצועת עזה מנקודת מבטם של חיילי צה"ל משנת 1967 ועד 2021. מלבד עדויות יש בסרט קטעי סרטים ארכיוניים. הבמאי אבי מוגרבי מלווה את הסרט לכל אורכו בתפקיד של מספר ומדריך.

==עלילה==
בסרט מעידים גברים שהיו חיילים בשטחים הכבושים והוא מתפתח באופן כרונולוגי ממלחמת ששת הימים בשנת 1967 עד ל-2021. העדויות נאספו על ידי ארגון שוברים שתיקה. מלבד עדויות מפי מי שהיו חיילים לאורך השנים, יש קטעי ארכיון, שמהווים לעדויות אלה מעין אילוסטרציה. הבמאי אבי מוגרבי מופיע במהלך הסרט ומדבר על מהות הכיבוש באופן כללי. הכיבוש הישראלי בגדה המערבית וברצועת עזה מוצג בסרט כדוגמה למורכבות של החיים בתנאי שלטון קולוניאלי.

==פרסים==
* זוכה פרס מיוחד ב-Yamagata International Documentary Film Festival לבמאי לשנת 2021
* זוכה פרס Torino Film Festival לבמאי לשנת 2021

==קישורים חיצוניים==

* [https://m.facebook.com/watch/?v=328080992429652&_rdr לצפייה בסרט באורך מלא]
* [https://www.facebook.com/watch/?v=168068012149057 גואל פינטו מראיין את אבי מוגרבי על "54 השנים הראשונות - מדריך מקוצר לכיבוש צבאי"]

קטגוריה:סרטי 2021
קטגוריה:סרטים ישראליים
קטגוריה:סרטים על הסכסוך הישראלי-פלסטיני
ראש פרין

ראש פרין (באנגלית: Ferin Head) הוא לשון יבשה, בצפון מערב חצי האי ולינגראד באזור חוף גרהאם של ארץ גרהאם, בחצי האי האנטארקטי שבאנטארקטיקה.

לשון היבשה ממוקמת 7 קילומטרים מצפון לפתחו של מפרץ הולטדאל.

== היסטוריה ==
=== גילוי ומיפוי לשון היבשה ===

לשון היבשה התגלתה על ידי המשלחת הצרפתית הרביעית לאנטארקטיקה, אשר חקרה את אנטארקטיקה בין השנים 1908–1910 בפיקודו של ז'אן-באטיסט שארקו.

המשלחת הצרפתית הרביעית גילתה את לשון היבשה ממרחק, ממצר פנדלטון, ומיפתה אותה בטעות כאי.

האזור מופה בייתר דיוק על ידי המשלחת הבריטית לארץ גרהם (BGLE) בין השנים 1934–1937, בפיקודו של ג'ון רידוך ריימיל, וגילתה שמדובר בחצי אי.

לשון היבשה צולמה מהאוויר על ידי משלחת הסקר האווירי של שטחי חסות איי פוקלנד (FIDASE), ולאחר מכן נסקרה על הקרקע בעונת המחקר (הקיץ האנטארקטי) 1956–1957, על ידי משלחת מטעם סקר שטחי חסות איי פוקלנד (FIDS), אשר יצאה אל הסקר מ"נקודת פרוספקט".

=== מקור השם ===

ז'אן-באטיסט שארקו נתן לאי את שמו (לאור העובדה שטעה וחשב כי מדובר באי).

שארקו קרא ללשון היבשה "Île Férin" על שם א. פרין (A. Ferin), שהיה סגן הקונסול הצרפתי בפונטה דלגדה שבאיים האזוריים.

המשלחת הבריטית לארץ גרהאם, משגילתה שמדובר בחצי אי, ומתוך כבוד לשארקו, נתן את השם ללשון היבשה.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=6ASyUn0hRf4C&pg=PA179&lpg=PA179&dq=%22Ferin+Head%22&source=bl&ots=uWvZtJJz5Z&sig=ACfU3U3UHFWm4a5rporpung3iwq8zt329g&hl=en&sa=X&ved=2ahUKEwiM5_7Ggt_0AhXB7rsIHeWdDjIQ6AF6BAgaEAM#v=onepage&q=%22Ferin%20Head%22&f=false Sailing Directions for Antarctica: Including the Off-lying Islands South of Latitude 60°], P 179</div>

== קישורים חיצוניים ==
* [https://web.archive.org/web/20210602220738/https://geonames.usgs.gov/apex/f?p=gnispq:5:::NO::P5_ANTAR_ID:4839 ראש פרין] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108780 ראש פרין] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4533&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ראש פרין] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=4839&fid=antgeo_108 תצלום לוויין של אזור ראש פרין]
* [https://marineregions.org/gazetteer.php?p=details&id=9941 ראש פרין] באתר marineregions

== הערות שוליים ==

פרין
פרין
צ'נצ'ו גיילטשן

צ'נצ'ו פארופ גיילטשן (נולד ב-10 במאי 1996) הוא כדורגלן בהוטני המשחק בעמדת החלוץ בסריוויג'אנה.

==קריירת מועדונים==
בילדותו עסק גיילטשן באמנות לחימה ולאחר מכן החל לשחק כדורגל. בגיל 12 הצטרף לקבוצת יזדין וכעבור שלוש שנים הצטרף לקבוצה הבוגרת, עמה זכה בשלוש אליפויות.

בשנת הצטרף לדרוק יונייטד וכעבור שנה הצטרף לטהימפהו, במדיה כבש 17 שערים בעשרה משחקי ליגה והפך למלך שערי הליגה.

במהלך שנת יצא למבחנים בבורי ראם יונייטד התאילנדית בסיומן חתם בקבוצה והפך לכדורגלן הבהוטני הראשון שמשחק מחוץ למדינה. בבורי ראם לא זכה לדקות משחק מרובות וביולי הצטרף לסורין סיטי, קבוצת המילואים של המועדון. בחודשיים וחצי הראשונים שלו בקבוצה כבש שמונה שערים.

ב-7 בפברואר 2016 הושאל לנונת'אבורי. לאחר כחודש, שוחרר מהמועדון עקב עזיבתו את בורי ראם ממנה הושאל וחתם בסאטון יונייטד.

במהלך עונת חזר לבהוטן וחתם בטהימפהו. את העונה סיים עם 15 שערי ליגה וזכה בפעם השנייה בתואר מלך שערי הליגה. בסיום העונה חתם באלופת בהוטן, טרטון. ב-25 באוגוסט 2016 הבקיע צמד בניצחון 3-4 נגד שייח ראסל, במסגרת מוקדמות גביע ה-AFC.

באוקטובר חתם לשלושה חודשים בצ'יטגונג אבהאני מליגת העל הבנגלית. למשחק השני של עונת 2016 בחוזה ראשוני לשלושה חודשים. משכורתו הוערכה ב-270 אלף נגולטורם (כ-4,000 דולר), מה שהפך אותו לספורטאי בעל השכר הגבוה ביותר בבהוטן. ב-7 בנובמבר 2016 ערך את הופעת הבכורה שלו בקבוצה, בניצחון 0-1 נגד מוחמדן דאקה.

בינואר חזר בשלישית לטהימפהו סיטי, בה כבש 22 שערים ב-14 משחקי ליגה.

באוגוסט חתם לעונה במינוורה פנג'אב ההודית. ב-8 בנובמבר כבש שלושער בניצחון 3–2 במשחק ידידות נגד בנגלור. גיילטשן היה שותף לזכייה של המועדון באליפות בסיום העונה, ואף סיים כמלך שערי הקבוצה עם שבעה שערים.

ביוני גיילטשן הצטרף לבנגלור מהסופר ליג ההודי. בינואר הושאל לנרוקה עד לסיום העונה.

ב-28 בדצמבר 2019 חתם בארו.

ב-22 באוקטובר 2020 חזר לקדנציה שנייה בפנג'אב, בה חתם לשנתיים.

ב-31 באוגוסט 2021 חתם בקרלה בלסטרס מהסופר ליג ההודי. ב-21 בספטמבר ערך את הופעת הבכורה שלו בקבוצה, בהפסד 1-0 לדלהי.

==קריירה בינלאומית==
בצעירותו שיחק גיילטשן בכל נבחרות הנוער של בהוטן, אולם לא שיחק בנבחרת הצעירה מכיוון שהיה חלק מסגל הנבחרת הבוגרת.

ב-19 במרץ 2011 ערך את הופעת הבכורה שלו בנבחרת הבוגרת, בהפסד 2-1 ל. ב-12 במרץ 2015 הבקיע בניצחון 0-1 נגד , שהיה הניצחון הראשון של הנבחרת אי פעם במסגרת מוקדמות גביע העולם.

גיילטשן הוא שיאן ההופעות (37) ומלך שערי הנבחרת (10) בכל הזמנים.

==תארים==
; מינרווה פנג'אב
*I-League: 

; בנגלור
*הסופר ליג ההודי: 

; אישיים
*נעל הזהב בליגת העל הבהוטנית: 
*חלוץ העונה ב-I-League: 

==קישורים חיצוניים==

קטגוריה:כדורגלנים בהוטנים
קטגוריה:חלוצי כדורגל בהוטנים
קטגוריה:כדורגלני בורי ראם יונייטד
קטגוריה:כדורגלני בנגלור
קטגוריה:כדורגלני קרלה בלסטרס
קטגוריה:ספורטאים זרים בתאילנד
קטגוריה:ספורטאים זרים בבנגלדש
קטגוריה:ספורטאים זרים בהודו
קטגוריה:ספורטאים זרים באינדונזיה
קטגוריה:ילידי 1996
וילפריד קאפטום

וילפריד ג'ורה קאפטום (בצרפתית: Wilfrid Jaures Kaptoum; נולד ב-7 ביולי 1996) הוא כדורגלן קמרוני המשחק בעמדת הקשר בא.א.ק. לרנקה.

==קריירת מועדונים==
קאפטום התחיל את לשחק כדורגל באקדמיה לכדורגל של סמואל אטו ובגיל 12 הצטרף למחלקת הנוער של ברצלונה. כעבור שנה עבר בהשאלה לסנט אנדרו ובסיום השנה חזר לברצלונה. ב-23 באוגוסט 2014 ערך את הופעת הבכורה שלו בקבוצת המילואים של המועדון בהפסד 2-0 לאוססונה. ב-19 באוקטובר הבקיע את שער הבכורה שלו בניצחון 1-4 נגד אלקורקון, בו גם בישל שער נוסף.

ב-28 באוקטובר 2015, קאפטום ערך את הופעת הבכורה שלו בקבוצה הבוגרת בתיקו 0-0 נגד וילאנוונסה במסגרת גביע המלך הספרדי. ב-10 בפברואר 2016 הבקיע את שער הבכורה שלו בקבוצה בתיקו 1-1 נגד ולנסיה. בקיץ נפצע בברכו ונעדר מפעילות כחצי שנה.

ב-31 בינואר 2018, קאפטום חתם בריאל בטיס והצטרף תחילה לקבוצת המילואים. ב-13 בדצמבר 2018 ערך את הופעת הבכורה שלו בקבוצה הראשונה בתיקו 0-0 נגד F91 דודלאנג' במסגרת שלב הבתים של הליגה האירופית. ב-3 בפברואר 2019 ערך את הופעת הבכורה שלו בליגה הספרדית בניצחון 0-1 נגד אתלטיקו מדריד. ב-10 בינואר 2020 הושאל לאלמריה. ב-5 באוקטובר 2020 שוחרר מהמועדון.

ב-23 בדצמבר 2020 קאפטום חתם בניו אינגלנד רבולושן מה-MLS. ב-16 באוקטובר 2021 הבקיע את שער הבכורה שלו בקבוצה במשחק הליגה נגד שיקגו פייר.

ב-13 בינואר 2023 חתם בלאס פאלמאס.

==קריירה בינלאומית==
בצעירותו, קאפטום שיחק בנבחרת הנוער ורשם בה 8 הופעות וכבש 2 שערים.

קאפטום נכלל בסגל הנבחרת הבוגרת לקראת גביע אפריקה לאומות 2019, אך עדיין לא רשם דקות משחק בה.

==תארים==
; ברצלונה
*גביע המלך הספרדי: 
*ליגת האלופות לנוער: 

; ניו אינגלנד רבולושן
*מגן האוהדים: 

==קישורים חיצוניים==

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:דואלה: כדורגלנים
קטגוריה:כדורגלני ברצלונה אתלטיק
קטגוריה:כדורגלני ריאל בטיס
קטגוריה:כדורגלני אלמריה
קטגוריה:כדורגלני ניו אינגלנד רבולושן
קטגוריה:כדורגלני לאס פאלמאס
קטגוריה:כדורגלני א.א.ק. לרנקה
קטגוריה:כדורגלני נבחרת קמרון
קטגוריה:ספורטאים קמרונים בספרד
קטגוריה:ספורטאים זרים בארצות הברית
קטגוריה:ספורטאים זרים בקפריסין
קטגוריה:כדורגלני גביע אפריקה לאומות 2019
קטגוריה:קמרונים שנולדו ב-1996
קפוסטה גרוכם

קפוסטה גרוכם (בפולנית: Kapusta z Grochem) הוא מאכל פולני מסורתי ונפוץ, המוגש בארוחת ערב חג המולד.

שם המאכל קרוי על שם מרכיביו, כרוב (קפוסטה) ואפונה (גרוכם) ולעיתים נקרא גם עוגת אפונה (Ciupką z Grochem).

המאכל מורכב מכרוב, אפונה, מלח, פלפל, עלי דפנה, אזוב תרבותי, קימל, קמח חיטה, בצל ושומן חזיר.

מלבד הגרסה הבשרית, ניתן להכין את המאכל עם שמן כתחליף לשומן החזיר.

== קישורים חיצוניים ==
* [https://aniastarmach.pl/przepis/kapusta-z-grochem/ מתכון להכנת קפוסטה גרוכם], באתר Aniastarmach
* [https://kuchnianawypasie.pl/kapusta-z-grochem-stary-sprawdzony-przepis/ מתכון להכנת מאכל קפוסטה גרוכם], באתר Kuchnianawypasie

== הערות שוליים ==

קטגוריה:המטבח הפולני
עטר מיינר (אלבום)

עטר מיינר הוא אלבום היפ הופ ו-R&B עכשווי של הראפר והזמר הישראלי עטר מיינר. האלבום כולל רצועה המורכבת מ-16 שירים, ואורכו 55 דקות ו-19 שניות. זהו אלבום הבכורה של מיינר, והוא הוקלט על ידי חברת התקליטים יהלום בהפקתו של מיינר. האלבום יצא לאור ב-5 בנובמבר 2018.

עטר מיינר כתב, הלחין והפיק את כל שירי האלבום בנוסף לביצוע, ואלו עוסקים בדיכאונות, התקפי חרדה, אהבות נכזבות, געגוע ואמונה דתית יהודית באלוהים. בשירים שונים, מתארחים עדן דרסו, דור3, damsel is depressed וראסטה חי. האלבום זכה לשבחי המבקרים.

== רשימת רצועות ==

== קישורים חיצוניים ==

* 
* 
* 
* 

== הערות שוליים ==

קטגוריה:אלבומי בכורה מ-2018
קטגוריה:אלבומים בעברית
קטגוריה:אלבומי היפ הופ ישראליים
המטרופולין של אטלנטה

המטרופולין של אטלנטה (באנגלית: Atlanta metropolitan area) הוא האזור העירוני המאוכלס ביותר במדינת ג'ורג'יה שבארצות הברית. המטרופולין של אטלנטה הוא האזור המטרופוליני התשיעי בגודלו בארצות הברית. האזור כולל 28 מחוזות.

המרכז התרבותי, הכלכלי והדמוגרפי העיקרי של המטרופולין היא העיר אטלנטה.

על פי מפקד האוכלוסין של 2020 אוכלוסיית המטרופולין מנתה באותה העת 6,089,815 תושבים.<ref></ref> המטרופולין משתרע בסך הכל על פני 21,694 קמ"ר.

==קישורים חיצוניים==

==הערות שוליים==

קטגוריה:ג'ורג'יה
קטגוריה:ארצות הברית: אזורי מטרופולין
בוסטון רבתי

בוסטון רבתי (באנגלית: Greater Boston) הוא אזור המטרופולין של אזור ניו אינגלנד אשר בצפון מזרח ארצות הברית שבמרכזו נמצאת העיר בוסטון (בירת מדינת מסצ'וסטס והעיר המאוכלסת ביותר באזור ניו אינגלנד). אזור בוסטון רבתי הוא האזור המטרופוליני העשירי בגודלו בארצות הברית. אזור בוסטון רבתי משתרע על פני שלוש מדינות - מסצ'וסטס, ניו המפשייר ורוד איילנד.

נכון לשנת 2020 כ-64% מאוכלוסיית מדינת מסצ'וסטס התגוררה באזור בוסטון רבתי (כ-4,941,632 תושבים לפי מפקד האוכלוסין האמריקני של שנת 2020).

אזור המטרופולין של בוסטון הוא לא רק אחד מהאזורים החשובים ביותר בארצות הברית במונחים כלכליים (הוא מכיל את משרדי המטה של חברות גדולות רבות), זהו גם אחד מהאזורים הוותיקים ביותר בארצות הברית שפותחו במקור על ידי מהגרים אירופאים.

==קישורים חיצוניים==

קטגוריה:ארצות הברית: אזורי מטרופולין
המטרופולין של פיניקס

המטרופולין של פיניקס (באנגלית: Phoenix metropolitan area) הוא המטרופולין הגדול ביותר בדרום מערב ארצות הברית אשר במרכזו נמצאת העיר פיניקס. זהו אזור המטרופולין היחיד באריזונה. המטרופולין של פיניקס הוא האזור המטרופוליני ה-11 בגודל אוכלוסייתו בארצות הברית.

על פי מפקד האוכלוסין של 2020 אוכלוסיית המטרופולין מנתה באותה העת 4,845,832 תושבים.<ref></ref>

==קישורים חיצוניים==

==הערות שוליים==

קטגוריה:אריזונה
קטגוריה:ארצות הברית: אזורי מטרופולין
קונסטנטין פנאיטיו

קונסטנטין פנאיטיו (ברומנית: Constantin Panaitiu; 5 באוקטובר 1888 – יוני 1958) היה גנרל בצבא רומניה, שמילא תפקידים חשובים במהלך מלחמת העולם השנייה.
== חייו ==
פנאיטיו נולד בכפר רובלה, באזור בראילה וסיים בהצלחה את בית הספר לקציני חיל רגלים ב-1910. ב-1 ביולי 1927 הועלה לדרגת לוטננט קולונל. ב-10 במאי 1934 הועלה לדרגת קולונל. ב-10 במאי 1941 הועלה לדרגת בריגדיר גנרל. ב-1942 הועלה לדרגת מאיור גנרל.

פנאיטיו היה המפקד הצבאי של קישינב. ב-1943 שוחרר מהצבא. ב-1949 נעצר וכעבור שנה נידון ל-8 שנות מאסר. שוחרר מהכלא ב-16 ביולי 1957 והוטל עליו דיור כפוי בכפר הולדתו.

==הערות שוליים==

קטגוריה:גנרלים רומנים
קטגוריה:מורשעים בעבירות על רקע אידאולוגי ברומניה
קטגוריה:שואת יהודי רומניה
קטגוריה:שואת יהודי ברית המועצות
קטגוריה:ילידי 1888
קטגוריה:רומנים שנפטרו ב-1958
לואיזה תומאס

לואיזה תומאס (באנגלית: Louisa Thomas; נולדה בשנת 1981) היא סופרת ועיתונאית אמריקאית.

==ביוגרפיה==
לואיזה תומאס היא ביתו של אוון תומאס, עיתונאי וסופר. היא למדה באוניברסיטת הרווארד. לאחר סיום האוניברסיטה תומאס פנתה לתחום עיתונאות וכתבה עבור "הניו יורקר", ניו יורק טיימס", "וול סטריט ג'ורנל" ועוד.

בשנת 2011 היא כתבה את ספרה הראשון Conscience: Two Soldiers, Two Pacifists, One Family—a Test of Will and Faith in World War I שהוקדשה לבעיות מצפוניות של משפחתה במהלך מלחמת העולם הראשונה ובמיוחד של סבא רבה שלה שהיה פציפיסט.

את ספר השני תומאס סיימה בשנת 2017. זה הייתה ביוגרפיה של לואיזה אדמס.

תומאס התחתנה בפעם השנייה עם ג'ון אורשל, מתמטיקאי ולשעבר שחקן פוטבול אמריקאי. בשנת 2019 הם כתבו ביחד את הספר Mind and Matter: A Life in Math and Football על חייו בעולם הספורט המקצועי במקביל לעולם המדע.

== קישורים חיצוניים ==

* [http://grantland.com/contributors/louisa-thomas/ מאמרים של לואיזה תומאס באתר Grantland]
* [https://www.newyorker.com/contributors/louisa-thomas מאמרים של לואיזה תומאס ב"הניו יורקר"]

קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:סופרים כותבי אנגלית
קטגוריה:סופרות כותבות אנגלית
קטגוריה:סגל ניו יורקר
קטגוריה:סגל ניו יורק טיימס
קטגוריה:סגל וול סטריט ג'ורנל
קטגוריה:ביוגרפיות
קטגוריה:ביוגרפים אמריקאים
קטגוריה:אמריקאים שנולדו ב-1981
קטגוריה:אמריקאיות שנולדו ב-1981
קאל (כפר)

קאל (בהונגרית: Kál) הוא כפר גדול במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בקאל מספר התושבים נמצא בירידה. כך, בשנת 1990 חיו בכפר 3,471 תושבים ובשנת 2021 רק 3,359 תושבים.

האזור מיושב מלפני המאה ה-14, הוא מוזכר לראשונה בתעודות משנת 1331 ומאז הוא מיושב לסירוגין.

== יהודי קאל ==
יהודים חיו בקאל במאה ה-18 ובמאה ה-19. ליהודי הכפר היה בית קברות יהודי. יהודי קאל ויהודי הכפר הסמוך קאפולנה היו כפופים לקהילת יהודי ורפלט. בשנת 1944 הועברו יהודי קאל לגטו שהוקם באגרצ'הי משם לבגיוק ומשם גורשו לאושוויץ שם נרצחו יהודים רבים מהכפר בשואת יהודי הונגריה.

בדף הקהילה מתוך מפקד קהילות הונגריה נכתב שבקהילה יש 93 חברים, רב הקהילה הוא יוסף פולאק, רבה של ורפלט

לאחר מלחמת העולם השנייה חזרו לכפר 12 ניצולים והקימו אנדרטה לזכר הנספים.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|15
|
|-
|1880
|96
|3,088
|-
|1910
|82
|
|-
|1920
|87
|
|-
|1930
|130
|
|-
|1941
|113
|4,749
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA465#v=onepage&q&f=false קאל] בפנקס הקהילות הונגריה, עמוד 465
* קאל, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 353-354. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [https://collections.ushmm.org/search/catalog/irn594412 עדות מפי אוה כהן, ניצולת שואה ילידת קאל]

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קאפולנה

קאפולנה (בהונגרית: Kápolna) הוא כפר במחוז הווש בצפון מזרח הונגריה. עד לשואה שכנה בו קהילה יהודית.

בדומה ליישובים רבים באירופה, גם בקאפולנה מצוי מספר התושבים בירידה. כך, בשנת 1990 חיו בכפר 1,499 תושבים ובשנת 2021 רק 1,460 תושבים.

== יהודי קאפולנה ==
יהודים חיו בקאפולנה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|31
|1,860
|-
|1910
|17
|
|-
|1920
|12
|
|-
|1930
|16
|
|-
|1941
|8
|1,767
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יעקב בטאן

הרב שמואל יעקב בטאן (אבטאן, אביטן) (לפני ה'תקע"ב, 1812 - כ"ט ניסן ה'תרל"ב, 7 במאי 1872) היה דרשן, ראש ישיבה, דיין, ופוסק הלכה בעיר מרקש שבמרוקו במאה ה-19.

== קורות חייו ==
נולד במרקש לאביו רבי מרדכי מחכמי מרקש ומקובל.<ref>הרב יוסף בן נאים, "מלכי רבנן" ע, ג.</ref> שמו היה 'יעקב' ובתקופה מסוימת הוסיפו לו את השם 'שמואל'. משפחת בטאן הייתה אחת מהמשפחות שהחזיקו בשררת השחיטה בעיר. למד עם רבי מרדכי הצרפתי בישיבתו של רבי משה רוזיליו והיה תלמיד חבר שלו. 

לא יאוחר משנת ה'תר"ט (1848/1849) התמנה לדיין בבית הדין במרקש בראשות הרב דוד צבאח עם הדיינים רבי אלעזר חזן, רבי רפאל מסעוד אבן מוחא ורבי משה פינטו. החל משנת ה'תרכ"ג (1862/1863) היה חתום שני בפסקי הדין, לאחר אב בית הדין הרב אבן מוחא. בית הדין התכתב בהלכה עם רבי ידידיה מונסונייגו אב בית הדין פאס<ref>ראו שו"ת דבר אמת סימן ל"ט.</ref>, עם רבי שמואל עמאר אב בית דין מקנס<ref>שו"ת דבר שמואל חושן משפט סימן ב.</ref> ועם חכמי אסואירה<ref>ראו לדוגמה: שו"ת רבי דוד צבאח חושן משפט סימן לב.</ref>.

במקביל, עמד בראשות ישיבה במרקש, שבה למדו את סוגיות התלמוד בעיון<ref>ראו: אברהם מוגרבי, מעשה ניסים, עמ' 79.</ref> מבין תלמידיו בישיבה נמנה רבי אלעזר הלוי. בין השנים ה'תרכ"ו - ה'תרכ"ט קיים קשרי מכתבים עם הרב יעקב אטלינגר מגרמניה, בעל "ערוך לנר", שהעביר כספים מתורמים באשכנז לישיבתו של רבי יעקב.<ref>ראו קבלה ששלח רבי יעקב בטאן לערוך לנר, בקובץ סיני קמד ב עמ' קפט.</ref>

רבי יעקב נמנה עם הרבנים האחראים על הסמכת שוחטים<ref>ראו: תפילה לדוד הכהן עמ' 9, 61, 133, 157. </ref>.

רבי יעקב היה עשיר ונכסיו כללו בית מהודר בין שתי קומות המכיל שמונה דירות שהיה נקרא על שמו "בית ר' יעקב אביטן", כאשר הקומה הראשונה שימשה לבית כנסת בית מדרש ולחדרי שיעורים. הרחוב שבו נמצא הבית נקרא "ר' יעקב אביטן".

המשורר רבי יעקב אלכאבאש כתב פיוט לכבודו של רבי יעקב בטאן בחייו.<ref>ספר הפיוטים לרבי יעקב אלכאבאש עמ' 100.</ref>

נפטר בכ"ט בניסן ה'תרל"ב.<ref>ב"מלכי רבנן" כתב שנפטר בערב ראש חודש אייר תרל"ג פ"ק.</ref>

==משפחתו==
נשא את אסתר בת ר' יוסף בן מכלוף בוחיון.<ref>כמו שכתב חמיו באגרת שנדפסה ב'ירושלים' כרך ג' עמ' קמח</ref>. אסתר אשתו נפטרה בכ"ה במרחשון ה'תר"ב.<ref>מבוא לקול מבשר עמ' 24 הערה 2.</ref> אחר פטירתה נשא אשה שנייה. לרבי יעקב היו שלשה בנים שנמנו עם חכמי מרקש, רבי חיים, רבי מאיר ורבי אברהם<ref>נולד לאשתו השנייה.</ref> ובת אחת. נכדו היה הרב מרדכי אסבעוני (סיבוני), מחכמי מרקש מחבר ספר פרשת מרדכי.

== חיבוריו ==
* חידושים על התורה וביאורי מאמרים - נדפסו בספר חידושי רבי יעקב בטאן.
* שו"ת רבי יעקב בטאן ובית דינו - על ארבעת חלקי השולחן ערוך. יצא לאור על ידי מכון פי ישרים בשנת תש"ע.
* דרושים - טרם נדפס.
* חידושים על הש"ס - על מסכתות: פסחים<ref>מביאים מהם רבי יהודה הצרפתי ובס' עבודת הלוי (דף ב ע"ב ועוד).</ref> שבועות<ref>נדפס בספר קול מבשר.</ref> ביצה, מנחות ועבודה זרה.
* מנהגים והלכות שחיטה וטריפות - נדפסו בשו"ת רבי יעקב בטאן (עמ' שמח).
*טעמי הלכות שחיטה וטריפות - נדפסו בספר "תפילה לדוד" מכת"י רבי דוד הכהן מבוז'עד.
* חידושים על השולחן ערוך - נדפסו חלקם בשו"ת רבי יעקב בטאן.

== ראו גם ==
* רבי דוד צבאח
* רבי אלעזר חזן
* רבי רפאל מסעוד אבן מוחא

== לקריאה נוספת ==
*תולדות רבי יעקב בטאן - מבוא לשו"ת רבי יעקב בטאן עמודים ש - דש, מכון פי ישרים פנמה, ה'תש"ע.

== הערות שוליים ==

קטגוריה:רבנים מרוקאים
קטגוריה:מרקש: רבנים
קטגוריה:ראשי ישיבה מרוקאים
קטגוריה:דיינים
קטגוריה:מחברי ספרי שו"ת
קטגוריה:נפטרים ב-1872
מצפור אסף סיבוני

פסל הפעמונים - מצפור אסף סיבוני
מצפור אסף סיבוני הוא אתר הנצחה ונקודת תצפית לזכרו של סמ"ר אסף סיבוני, לוחם בחטיבת הנח"ל, אשר נהרג באסון המסוקים ב-4 בפברואר 1997. אתר ההנצחה הוא מצפור הממוקם ממערב למאגר ניר-עם, סמוך לקיבוץ ניר-עם, הקיבוץ בו אסף גדל.

==האתר==
האתר הוקם על ידי משפחת סיבוני בעזרת קרן קיימת לישראל ומיקומו משקף את נוף ילדותו של אסף. הכניסה לאתר היא דרך שביל גישה שבתחילתו ממוקמת אבן זיכרון המובילה לפסל פוני סביבתי של כעשרים פעמוני רוח (כמספר שנות חייו של אסף), אשר משמיעים צלילים כשהרוח נושבת ומנגינתם מתפשטת בראש הגבעה. באתר ישנה סככה עם ספסלים מעץ המשקיפה על רצועת עזה ומאגר המים ומיועדת למנוחת מטיילים. מרחב האנדרטה אשר חשוף לתצפית של 360 מעלות, מעניק את אחת התצפיות הברורות ביותר על רצועת עזה, במיוחד על ג'באליה שנמצאת ממול ועל העיר עזה שממערב לה. בנוסף, ניתן לראות מהתצפית את הערים: אשקלון, שדרות וקיבוצי העוטף של המועצה האזורית שער הנגב, כאשר האנדרטה ממוקמת במרכז ובדיוק על קו התפר בין ישראל לעזה.

==הכיתוב על לוח הזיכרון ==
באתר ניצבים שני לוחות זיכרון משיש שחור: האחד בתחילת השביל הקצר היוצא מהכניסה לאנדרטה, שהיא שער צר בין עמודים. השני ליד פסל פעמוני הרוח. על הלוחות חרותים בלבן כיתובי הנצחה.

בראיונות לתקשורת ציינה אמו של אסף כי לקח לה שלוש שנים לנסח את הכיתובים באנדרטה המאפשרים להכיר את אסף. לדבריה, התצפית על רצועה עזה למול יישובי העוטף, הספסלים שמשקיפים על שטח המרעה של אסף מילדות ועד החופשה האחרונה מלבנון והשקט מסביב, כל אלה נושאים את מותו של אסף.

לוח הזיכרון בכניסה לאתר ההנצחה
לוח הזיכרון הממוקם לצד פסל פעמוני הרוח

==עוד על האנדרטה==
בשנת 2019, נפגע המצפור עקב שריפה שפרצה בעקבות בלון תבערה שנשלח מרצועת עזה. 

באוגוסט של אותה השנה, שוקם המצפור על ידי קבוצת מתנדבים, משפחה, חברים וחיילי היחידה לאורך השנים.

==פסל פעמוני הרוח==
פסל פעמוני הרוח נוצר כפרויקט של בית היצירה "פעמוני ירושלים" שנוסד על ידי האמן עופר רובין, שאף בנה את הפסל הסביבתי בשנת 2006. היצירה נבנתה כפסל סביבתי המהווה מיצג של כעשרים פעמוני רוח העשויים מעץ, אלומיניום וכבלי פלדה. כל פעמון מייצג שנה בחייו של אסף.

==קישורים חיצוניים==

* [https://www.izkor.gov.il/אסף-יעקב%20סיבוני/en_1c0316973cd90112c6509ce50888fde1 אתר יזכור]
*[https://www.kkl.org.il/recreation-and-tours/scenic-lookouts/scenic-lookouts-south/asaf-siboni/ אתר קק"ל]
* 
*[https://www.facebook.com/watch/?v=888430341524851 מצפור אסף סיבוני עולה באש]

קטגוריה:אנדרטאות באזור הדרום
קטגוריה:אנדרטאות לחללים באירועים בודדים
קטגוריה:ניר עם
קטגוריה:עוטף עזה
קטגוריה:העימותים בגבול ישראל – רצועת עזה (2018–2021)
אלו גובי

אלו גובי (באנגלית: Aloo Gobi) הוא מאכל צמחוני מתת היבשת ההודית העשוי מתפוחי אדמה (אלו), כרובית (גובי), ותבלינים הודיים<ref></ref>.

הוא פופולרי במטבחים הודיים ופקיסטניים<ref></ref>. צבעו צהבהב עקב השימוש בכורכום, ומדי פעם מכיל עלי קארי וקצח. מרכיבים נפוצים אחרים כוללים שום, ג'ינג'ר, בצל, גבעולי כוסברה, עגבנייה, אפונה וכמון. ישנן מספר וריאציות ומנות דומות.

== בתרבות הפופולרית ==
Aloo Gobi הוא שם של שיר והרצועה השנייה באלבומם של ויזר מ-2021, OK Human.

==קישורים חיצוניים==

== הערות שוליים ==

קטגוריה:מאכלי תפוח אדמה
קטגוריה:המטבח ההודי
קטגוריה:המטבח הצמחוני
הבחירות לאספת הנבחרים השלישית

הבחירות לאספת הנבחרים השלישית התקיימו ב-5 בינואר 1931. תוצאות הבחירות קבעו את הרכב הסיעות באספת הנבחרים השלישית. מפא"י בראשות דוד בן-גוריון התייצבה כמפלגה הגדולה ביותר וזכתה ב-27 מתוך 71 המושבים.

בסביבות 49,475 מתוך 75,046 המצביעים הרשומים השתתפו בבחירות לאספת הנבחרים השלישית.

== מערכת הבחירות ==
גיל ההצבעה הועמד על 20, כאשר גיל הנבחרים הועמד על 25.

מספר המושבים של האספה צומצם מ-221 ל-71 מושבים. מתוך 71 המושבים הוקצו 15 לספרדים ו־3 לתימנים.

בבחירות השתתפו 18 רשימות, הבחירות הוחרמו על ידי מפלגת אגודת ישראל במחאה על מתן רשות נשים להצביע ועל גישתו של היישוב לחינוך דתי ולשחיטה.

== תוצאות הבחירות ==
{|class="wikitable"
!colspan="5"|תוצאות בחירות
|-
|colspan="5"| קובץ:1931 Palestine Assembly.svg
|-
!colspan="2"|מפלגה
!אות
!מושבים
!קולות
|-
|bgcolor="#EE161F"|
| מפא"י
|א
| 28
|21,497
|-
|bgcolor="#0841a2"|
| רוויזיוניסטים
|ג
| 10
|8,069
|-
|bgcolor="#003366"|
|מזרחי
|ד
| 5
|4,107
|-
|bgcolor="#AB0F1A"|
| ציונים כלליים
|ה
|4
|2,841
|-
|bgcolor="#FF6A00"|
| התאחדות הספרדים
|ב
|6
|2,301
|-
|bgcolor="#22AECF"|
| ספרדים תומכי ז'בוטינסקי
|יז
| 5
|2121
|-
|bgcolor="#99C3E1"|
| התאחדות נשים
|ו
|3
|1,861
|-
|bgcolor="#10A2B3"|
| ספרדים (מפלגת פועלי א"י)
|יא
|4
|1,653
|-
|bgcolor="#808080"|
| תימנים
|ח
| 3
|1,515
|-
|bgcolor="#0094FF"|
| פועלי ציון שמאל
|ט
| 1
|902
|-
|bgcolor="#CD1B68"|
| רשימה ע"ש ב. בורוכוב
|יב
| 1
|891
|-
|bgcolor="#7F3300"|
| השומר הצעיר
|יג
| 1
|812
|-
|bgcolor="#C84444"|
| רשימה פרולטרית
|יט
| 0
|505
|-
|bgcolor="#FF3700"|
|מרכז בעלי מלאכה
|יח
| 0
|352
|-
|bgcolor=" #963333"|
| ספרדים פועלי ציון שמאל
|יד
| 0
|28
|-
|bgcolor="#4E8FC4"|
| עובדי בורוכוב ספרדים
|
| 1
|-
|bgcolor="#7F6A00"|
| אגודת מעמד הביניים
|
| 0
|-
|bgcolor="#0A0A96"|
| התאחדות האיכרים
|
| 0
|-
|colspan="5"|מקור
|}

== קישורים חיצוניים ==
*[https://kotar.cet.ac.il/kotarapp/index/Chapter.aspx?nBookID=7322846&nTocEntryID=7486618 הבחירות לאספת הנבחרים השלישית]

== הערות שוליים ==

קטגוריה:1931 בארץ ישראל
קטגוריה:מערכות בחירות לאספת הנבחרים
הפדיברס

לפידברס אין סמל רשמי, אך סמל זה נפוץ בקרב הקהילות השונות המרכיבות אותו כסמל הפדיברס.
פדיברס (מאנגלית: Fedivese, הלחם בסיסים של 'פדרציה' ו'יוניברס') הוא אסופת שרתי רשתות חברתיות ורשתות לפרסום תוכן (תמונות, וידאו, בלוגים) המחוברים זה לזה ומקיימים ביניהם קשרי גומלין. כל שרת מהווה רשת חברתית כשלעצמו, אולם המשתמשים בשרתים השונים יכולים לתקשר האחד עם השני גם במידה ואינם יושבים על אותו השרת שכן השרתים חולקים פרוטוקולי תקשורת המתבססים על קוד פתוח משותף. כך, נוצרת למעשה מעין רשת חברתית מבוזרת ופדרטיבית.

==היסטוריה==
שרתות המציג כיצד הפלטפורמות השונות המרכיבות את הפדיברס מחוברות ובאמצעות אלו פרוטוקולים.

בשנת 2008 הקים איוון פרודרומו את הרשת החברתית identi.ca ופרסם את התוכנה GNU social ברישיון חופשי תוך שהוא מעצב את פרוטוקול התקשורת המכונה OStatus. על בסיס פרוטוקול זה הוקמו בהמשך הפלטפורמות פרנדיקה, הובזילה, מסטודון ופלרומה והרחיבו את הפדיברס. בהמשך התפתחו מספר פרוטוקולי תקשורת נוספים אשר אפשרו מידות משתנות של השתלבות בפדיברס.

בינואר 2018 הציגו World Wide Web Consortium את פרוטוקול ActivityPub המשפר את יכולות הפעולה ההדדית והשיתוף בין הפלטפורמות השונות. עד אוגוסט 2018 נתמך פרוטוקול זה על ידי כ-13 פלטפורמות, והוא הפך לפרוטוקול הדומיננטי המשמש את הפדיברס, כשמלבדו פועלים גם הפרוטוקולים: OStatus, Diaspora Network, ו-ZOT.

==תוכנות==
התוכנות השונות הפועלות בפדיברס, בדגש על פרוטוקול ActivityPub לפי תחומי פעילות מרכזיים
התוכנות הפועלות בפדיברס כולן הן תוכנות חופשיות וכאלו התומכות בקוד חופשי. חלקן מאופיינות בחוויית משתמש של מיקרו בלוגינג הדומה לזו של הרשת החברתית טוויטר (כמו מסטודון, מיסקי, GNU social, פלרומה וכו'). אחרות מזכירות יותר את הרשתות Google+ או פייסבוק (כמו פרנדיקה או הובזילה). ישנן גם כאלו המתמקדות בפרסום מדיה ותמונות ומזכירות את אינסטגרם או את youtube (כמו PIXELFED או Peertube)

התוכנות השונות בפדיברס נבדלות ביניהן בפרוטוקולי התקשורת בהן הן משתמשות ולפיכך גם ביכולת של המשתמשים בהן לתקשר זה עם זה.

==ראו גם==
* מסטודון (רשת חברתית)
* דיאספורה (רשת חברתית)

==קישורים חיצוניים==

* [https://www.fediverse.space/ אתר המציג מפה של שרתי הפדיברס והקישוריות ביניהם]

קטגוריה:רשתות חברתיות מקוונות
קטגוריה:תוכנה חופשית
תקיפות מתקני נשק כימי בסוריה

תקיפת מתקני הנשק הכימי בסוריה היו שתי תקיפות ישראליות של אתרי נשק כימי בסמוך לדמשק וחומס בסוריה, שבוצעו ב-5 במרץ 2020 וב-8 ביוני 2021. התקיפות נועדו לבלום מאמץ סורי לחידוש הייצור של גז עצבים מסוג סארין. שמונה בני אדם נהרגו בתקיפה ב-2021.

== שימוש סורי בנשק כימי ==
מאז פרוץ מלחמת האזרחים בסוריה, עשה משטרו של אסד שימוש בנשק כימי במספר אירועים. נשיא ארצות הברית ברק אובמה, הגדיר את השימוש בנשק נגד אזרחים כ"קו אדום", ב-2013 איים לתקוף בסוריה בעקבות סדרת תקיפות כימיות בדרום המדינה, בהן נהרגו מאות. כחלופה לתקיפה, סיכמו ארצות הברית ורוסיה כי סוריה תפורק מהנשק הכימי שברשותה, כולל גז העצבים. משטר אסד העביר חלק ממאגרי הנשק הכימי לכוחות בינלאומיים. במערב העריכו כי שמר חלק ממנו וכן את היכולת לייצרו. ב-2014, דווח על שימוש נוסף בנשק כימי נגד אזרחים בסוריה.

== התקיפות ==
ישראל הורתה על המתקפות בהתבסס על מידע מודיעיני שהראה שממשלת סוריה רוכשת חומרים כימיים הדרושים ליצור מחדש של הנשק הכימי, עליו ויתרה לכאורה שמונה שנים לפני כן.<ref></ref>

=== 2020 ===
ב-5 במרץ 2020 תקפה ישראל בסוריה במסגרת הניסיון למנוע מאסד לבנות מחדש מאגר של נשק כימי. אותה תקיפה, כך דווח, כוונה נגד וילה ומתחם נוסף בפרבר סמוך לחומס, העיר השלישית בגודלה במדינה שבעבר היוותה מוקד לפעילות של המשטר בכל הנוגע לפיתוח נשק כימי.

=== 2021 ===
ב-8 ביוני 2021, לפי פרסומים זרים תקפה ישראל בחומס ובדמשק ופגעה ביכולת זו. כלי התקשורת בסוריה דיווחו על תקיפות אוויריות ישראליות, והמרכז הסורי לזכויות אדם דיווח על שמונה הרוגים מתוכם שבעה חיילים, בהם קצין בכיר ומהנדס שעבד במעבדה צבאית חשאית.<ref></ref>

== דוקטרינת בגין ==
לפי פרשנים ישראליים לענייני צבא וביטחון, אחד מיעדי התקיפות והדלפתן לתקשורת היה העברת מסר לסוריה ולאיראן כי ישראל לא תאפשר לאויביה לפתח נשק להשמדה המונית - הרחבה של דוקטרינת בגין.

== ראו גם ==
* ישראל במלחמת האזרחים בסוריה
* הסכסוך האיראני-ישראלי במהלך מלחמת האזרחים בסוריה
* תקיפת הכור הגרעיני בסוריה

== קישורים חיצוניים ==
* [https://www.washingtonpost.com/national-security/israel-syria-chemical-weapons/2021/12/13/8ed0b02c-59ea-11ec-a808-3197a22b19fa_story.html Israeli airstrikes in Syria targeted chemical weapons facilities, officials say], וושינגטון פוסט, 13 בדצמבר 2021 ([https://www.makorrishon.co.il/international/432939 תרגום לעברית])
* 
* 

== הערות שוליים ==

קטגוריה:שנות ה-2020 בישראל
קטגוריה:סוריה: היסטוריה
קטגוריה:סוריה: צבא וביטחון
קטגוריה:נשק כימי
קטגוריה:חיל האוויר הישראלי: קרבות ומבצעים
קטגוריה:ישראל במלחמת האזרחים בסוריה
סרפים סארובסקי

סרפים סארובסקי (ברוסית: Серафим Саровский; 30 ביולי 1754 – 14 בינואר 1833) הוא אחד הקדושים הרוסים הנודעים והמוערכים ביותר בכנסייה האורתודוקסית המזרחית. הוא נחשב בדרך כלל לגדול הסטרצים (זקנים) של המאה ה-18.

סרפים הרחיב את תורת הנזירות של התבוננות, תיאוריה והכחשה עצמית להדיוט. הוא לימד שמטרת החיים הנוצריים היא לקבל את רוח הקודש. אולי הציטוט הפופולרי ביותר שלו בקרב חסידיו הוא "תרכוש רוח שלווה, ואלפים סביבך יינצלו".

סרפים הוכר על ידי הכנסייה הרוסית בשנת 1903 כקדוש ביוזמת הקיסר ניקולאי השני.

בשנת 1990 שרידים של סארובסקי התגלו מחדש והועברו לכנסייה במוסקבה.

==קישורים חיצוניים==

== הערות שוליים ==

קטגוריה:נצרות אורתודוקסית
קטגוריה:הכנסייה האורתודוקסית הרוסית
קטגוריה:ילידי 1754
קטגוריה:נפטרים ב-1833
אליס סליגסברג

אליס לילי סליגסברג (באנגלית: Alice Lillie Seligsberg 8 באוגוסט 1873 - 27 באוגוסט 1940) הייתה פעילה ציונית אמריקאית, עובדת סוציאלית ונשיאת ארגון ההסתדרות הציונית הדסה בין השנים 1921–1923.

==ביוגרפיה==
סליגסברג נולדה בניו יורק ללואי ולילי (וולף) סליגברג. הוריה היו מזוהים עם התנועה האתית, וערכי תנועה זו הנחו את סליגסברג לאורך כל חייה ובמהלך הקריירה שלה. היא סיימה את לימודיה לתואר ראשון ב בשנת 1895 וסיימה תואר שני באוניברסיטת קולומביה ובאוניברסיטת פרידריך וילהלם בברלין.

היא עסקה בעבודה סוציאלית בניו-יורק, תחום שבו הביאה לחידושים רבים. בשנים 1913–1916 ניהלה מוסד שטיפל בילדים יתומים ודאג למצוא להם בית מאמץ.

עם סיום מלחמת העולם הראשונה בשנת 1918 הקימה ההסתדרות הציונית הדסה את קבוצת עזרה מדיצינית ציונית אמריקנית, וסליגסברג מונתה לעמוד בראשה באופן זמני עד בוא מנהלהּ יצחק מקס רובינוב. בשנים 1921–1923 כיהנה כנשיאה הלאומית של הדסה. מאוחר יותר היא הייתה עמיתת כבוד של הוועד המנהל של הארגון. ב-1920 הייתה סליגסברג גורם מרכזי בהקמת ארגון צעירי הדסה; היא שימשה כיועצת לצעירי הדסה משנת 1924 ועד מותה.

סליגסברג הייתה החברה קרובה של הנרייטה סאלד, מייסדת הדסה, ותמכה בהקמת מרכז רפואי הדסה בירושלים.

ב-14 באוקטובר 1942 נפתח בירושלים בית ספר לבנות על שמה, שלימים יהפוך לבית הספר התיכון ע"ש סליגסברג, בדיווח של עיתון "הארץ" על האירוע נכתב:.

==הערות שוליים==

קטגוריה:נשיאות הדסה
קטגוריה:עובדות סוציאליות אמריקאיות
קטגוריה:פעילות ציוניות בארצות הברית
קטגוריה:פעילים ציונים בארצות הברית
קטגוריה:בוגרות ברנרד קולג'
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1873
קטגוריה:אמריקאים שנולדו ב-1873
קטגוריה:אמריקאיות שנפטרו ב-1940
קטגוריה:אמריקאים שנפטרו ב-1940
למור הנמייה

למור הנמייה (שם מדעי: Eulemur mongoz) הוא מין של פרימט מהסוג למור החי באי מדגסקר ואיי קומורו.

== מאפיינים ==
אורכו של למור הנמייה 32 עד 38 סנטימטרים בתוספת זנב שאורכו 16 עד 25 סנטימטרים. ללמור הזכר פרווה וזנב בצבע שחור וראש בצבע חום-אדמדם ואילו לנקבה יש ראש בצבע שחור, צוואר, בטן ולחיים בצבע לבן ופרווה בצבע חום. גופו של הלמור דומה לגוף של נמייה ומכאן שמו.

== תפוצה ואקולוגיה ==
למור הנמייה חי ביערות נשירים יבשים באי מדגסקר ויערות גשם באיי קומורו וניזון בעיקר מפירות, עלים, פרחים וצוף. הלמורים משמשים כמאביקי פרחים אנדמיים למדגסקר וגם כמפיצי זרעים. לצד המין למור חום (Eulemur fulvus) הוא אחד משני הלמורים החיים גם באיי קומורו. הלמור מנקה את הפרווה שלו מפרעושים וקרציות. הניקיון לא נועד רק לטיפוח אלא גם לחיזוק התקשורת בין הלמורים. הלמורים חיים בקבוצות קטנות המורכבות בעיקר מזכרים, נקבות והצאצאים שלהם. הלמורים פעילים ביום בעונה הרטובה ופעילים בלילה בעונה היבשה. תקופת ההיריון היא עד ארבעה חודשים והגורים נולדים לפני העונה הרטובה. הלמורים חיים בטבע שש עשרה עד שמונה עשרה שנים ואילו בשבי הם חיים עד עשרים ושש שנים. הטורפים של למור הנמייה הם בעיקר עופות דורסים, חנק קרקע מלגשי וטורפי מדגסקר כמו הפוסה.

== מצב שימור ==
למור הנמייה מסווג על פי הרשימה האדומה של IUCN במצב השימור סכנת הכחדה חמורה עקב ירידה של 80 אחוז באוכלוסייה ב-25 השנים האחרונות כתוצאה מבירוא יערות נרחב באי מדגסקר וציד.

== קישורים חיצוניים ==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1766
קטגוריה:למוריים